b'\n_START_ARTICLE_\nRahvapartei (L\xc3\xa4ti)\n_START_PARAGRAPH_\nRahvapartei (l\xc3\xa4ti: Tautas partija, TP) oli L\xc3\xa4ti konservatiivne partei, Euroopa Rahvapartei liige._NEWLINE_L\xc3\xa4ti Rahvapartei asutati 1998. aastal Andris \xc5\xa0\xc4\xb7\xc4\x93le poolt, kes juhtis seda 2002. aastani, mil \xc5\xa0\xc4\xb7\xc4\x93le avalikust poliitikast aastateks lahkus._NEWLINE_Rahvaparteile on kahel korral kuulunud L\xc3\xa4ti valitsusjuhi ametikoht: aastatel 1999\xe2\x80\x932000 pidas peaministri ametit \xc5\xa0\xc4\xb7\xc4\x93le ja aastatel 2004\xe2\x80\x932007 Aigars Kalv\xc4\xabtis._NEWLINE_2006. aasta seimivalimistel sai Rahvapartei 19,49% h\xc3\xa4\xc3\xa4ltest ning 23 kohta sajast, millega oli seimi suurim partei. 2007. aastal kaotas partei peaministrikoha, kuid j\xc3\xa4tkas esmalt Ivars Godmanise ning seej\xc3\xa4rel ka Valdis Dombrovskise valitsuses koalitsioonipartnerina._NEWLINE_2010. aasta 17. m\xc3\xa4rtsil teatas Rahvapartei, et lahkub Valdis Dombrovskise juhitavast 5 partei koalitsioonivalitsusest. 2010. aasta parlamendivalimistel osales Rahvapartei koos erakonnaga L\xc3\xa4ti Esimene Partei/L\xc3\xa4ti Tee valimisliidus Hea L\xc3\xa4ti Eest, kuid sai seimis vaid 4 kohta._NEWLINE_9. juulil 2011 otsustati Rahvapartei kongressil partei tegevus l\xc3\xb5petada._NEWLINE_Rahvapartei kuulus Euroopa Rahvaparteisse.'